钦定古今图书集成/明伦汇编/氏族典/第211卷 > 《廖用贤尚友录》 > 毛洵
## 钦定古今图书集成/明伦汇编/氏族典/第211卷 > 《廖用贤尚友录》 > 毛洵

按《宋史毛洵传》：“洵字子仁，吉州吉水人。天圣二年进
士，又中拔萃科。性至孝，凡守四官，再以亲疾解任，执
药调膳，尝而后进，三月不之寝室。父应佺，通判太平
州，卒官。母高继卒于池阳舟次，持锸荷土以为坟，手
胝面黔，亲友不能识。庐于墓凡二十一月，朝夕哭踊，
食裁脱粟。抱疾归，数日而卒。郡以孝闻，赐其家帛五”
十匹、米五千斛。兄溥，字文祖，亦以哀毁卒于舟中。